Kosova dhe politikat e strehimit
Trajtimi i strehim kërkueseve është pjesë e standardeve për t’u afruar me strukturat euroatlantike
Gjatë pjesës së parë të këtij viti, rreth 130 persona nga vende të ndryshme të botës kanë kërkuar strehim në Kosovë. Ata vijnë kryesisht nga vendet e përfshira nga krizat siç janë Pakistani, Afganistani, Bregu i Fildishtë, Somalia etj. Nga ky numër 42 kanë fituar statusin e të strehuarit, ndërsa pjesa tjetër janë duke ju nënshtruar proceseve ligjore. Trajtimi i strehim kërkueseve është pjesë e standardeve që Kosova duhet ti përmbushë për t’u afruar me strukturat euroatlantike, përkatësisht liberalizimin e vizave për qytetarët e saj. Autoritetet thonë se strehimkërkuesit e përdorin Kosovën më shumë si vend transit dhe më pak si vendqëndrim. Bashkërenduesi i qendrës së strehimit, Fitim Zariqi thotë po bëhen përpjekje për një trajtim sa më të mirë të strehimkërkuesve. , thotë ai. Ndonëse i është refuzuar kërkesa për strehim azilkërkuesi nga Iraku thotë se ka dhjetë muaj që qëndron në Kosovë. thotë ai. Qendra për Azil në Prishtinë është hapur në shkurt të vitit 2010, ndërsa këtë muaj pritet të hapet edhe një qendër tjetër në afërsi të Prishtinës. Adresimi i çështjeve që kanë të bëjnë me migracionin është një prej kushteve themelore për liberalizimin e vizave për Kosovën që është vendi i vetëm në Evropën Juglindore që ka mbetur jashtë këtij procesi. Në këtë kuadër hyn edhe ri-integrimi i personave të riatdhesuar dhe autoritetet thonë së janë të përkushtuara të përmbushin kriteret në kohën kur kanë mbetur pak muaj deri tek përmbyllja e raportit të progresit të Komisionit Evropian ku pritet të përfshihet edhe vlerësimi zyrtar për Kosovën në fushën e liberalizimit të vizave.